Luigi Legnani

Luigi Rinaldo Legnani (1790–1877) var en italiensk sanger, gitarist og komponist.

Legnani sang operapartier i Ravennas gamle teater allerede som 17-åring, og holdt gitarkonserter der i 1816 og senere også i Milano. I 1819 var Legnani ett år i Wien som gitarist.

I 1835 traff Legnani Paganini i Genova og opptrådte sammen med ham i felleskonserter (en annonse for en konsert i Torinos Corignano-teater 9. juni 1837 er bevart).

Legnani er kanskje best kjent for sine 36 capricci for gitar, som inneholder stykker i alle dur- og molltonearter, og sannsynligvis ble inspirert av Paganinis 24 capricci for fiolin.

Legnanis opustall kom opp i 250 og blant dem finner man et rikt spekter solo- og kammermusikkverk for gitar.

 Referanser 

 Litteratur 
 Daniela Rossato: Luigi Rinaldo Legnani, nova giulianiad 7/85, s.154 ff. Onlineversjon

 Eksterne lenker 


 Digitaliseringer av tidlige utgaver (ca. 50) i den svenske gitarmusikksamleren Carl Oscar Boije af Gennäs' bibliotek.

Kategori:Gitarister
Kategori:Romantiske komponister
Kategori:Italienske komponister
Kategori:Personer fra Ferrara